གྲོས་འདེབས་སྙིང་གི་ཐིག་ལེ།
བྱིན་རླབས་ཀྱི་འོད་ཟེར་རེག་ཙམ་གྱིས། །ཉམས་རྟོགས་ཀྱི་པད་ཚལ་རྒྱས་
མཛད་པ། །དྲིན་ཅན་གྱི་བླ་མ་སྲིད་པའི་མིག །ལཱ་ལི་ཏ་བཛྲ་ཞབས་ལ་འདུད། །སྙིང་
རུལ་གྱི་དྷརྨ་བཛྲ་བདག །ཀུན་ཤེས་ཀྱི་ཤར་པོ་མ་ཡིན་ཡང་། །ཀུན་རྟོགས་ཀྱི་འཆར་
སྒོ་མ་ཁེགས་པས། །ཤུགས་འབྱུང་གི་བྲག་ཆའི་དབྱངས་འདི་འཐེན། །འཇིག་རྟེན་གྱི་
དཔོན་འདི་ཕུང་འགོང་འདྲ། །ཕན་ལ་རེས་བསྟེན་ཀྱང་གནོད་པ་སྐྱེལ། །བསླུ་མེད་
ཀྱི་སྐྱབས་ལ་བློ་གཏད་ནས། །དཔོན་མེད་ཀྱི་སྤྲང་འཁྱམས་བགྱིས་ན་བདེ། །ཁྲེལ་མེད་
ཀྱི་འཁོར་གཡོག་སྤྲེའུ་འདྲ། །སྤྱོད་པ་དང་རྣམ་འགྱུར་ཅིར་ཡང་སྟོན། །དད་བརྩོན་
དང་བག་ཡོད་གྲོགས་བསྟེན་ནས། །གཡོག་མེད་དུ་གཅིག་པུར་གནས་ན་ལེགས། །
གཉེན་ཚན་འདི་གར་གྱི་ལྟད་མོ་འདྲ། །འགྱུར་ལྡོག་ལ་སྐྱེན་ཅིང་རེ་འཁང་མང་། །
དགྲ་གཉེན་ལ་རིས་སུ་མི་གཅོད་པར། །ཕྱོགས་མེད་ཀྱི་སྙིང་རྗེ་བསྒོམ་པ་གནད། །ཡོན་
བདག་འདི་གཙང་བཙན་རྡོར་ལེགས་འདྲ། །བསྟེན་ཞིང་ཡང་གསོལ་མཆོད་བྱེད་
དགོས་མང་། །མགུ་མེད་ཀྱི་མཐུན་འཇུག་གཡེང་བ་ལས། །འཁྲི་ཆོད་ཀྱིས་རང་ཚུགས་
བཟུང་ན་བདེ། །སྡེ་དགོན་འདི་ནགས་ཁྲོད་ཚང་ཚིང་འདྲ། །ཕྲག་དོག་དང་གདུག་་
རྩུབ་ཚེར་མ་རྣོ། །བདག་མེད་ཀྱི་ལུང་བ་སྟོང་བ་རུ། །བདེ་འབོལ་ལེ་སྒོ་གསུམ་དགེ་ལ་
སྦྱོར། །མི་སེམས་འདི་ལྕང་ཁའི་བྱིའུ་འདྲ། །ལ་ལ་ཞིག་ཟིན་ཀྱང་མང་ཞིག་འཆོར། །
འཁོར་འདས་ཀྱི་རྒྱལ་བོ་གཉུག་སེམས་ཀྱི། །རང་ཞལ་ལ་ཟིན་པ་ཨེ་ཡོང་འབད། །གོ་
ས་ཀུན་མཐོ་ཡང་གཎྜི་འདྲ། །བཀུར་བཟོས་དང་བརྡུང་བརྡེག་སྤེལ་མར་འོང་། །ང་
- 84 -

རྒྱལ་དང་ཁེངས་པ་སྐྱུངས་ནས་སུ། །བྲན་གཡོག་བཞིན་ཀུན་ལ་དམན་ཆ་ཟུངས། །
ནོར་རྫས་འདི་སྦྲང་མའི་རྩི་བཅུད་འདྲ། །སུས་སྤྱོད་དང་འདིས་སྤྱོད་ངེས་པ་མེད། །
བསོགས་བསྲུང་གི་ལུས་སེམས་སྡུག་བསྔལ་ལས། །འཕོང་ཕྱིས་ཀྱི་རྡོ་བཞིན་རྒྱང་དུ་
བསྐྱུར། །དད་གཤིན་གྱི་ཟས་འདི་དུག་ཆུ་འདྲ། །གདེང་མེད་དུ་སྤྱད་ན་ངེས་པར་
སྨྱོ། །ཡང་དག་པའི་འཚོ་བ་རྙེད་དཀའ་བས། །དུག་སྨན་དུ་བསྒྱུར་བའི་གདམས་པ་
བསྟེན། །རྣམ་གཡེང་འདི་གཞོན་ནུའི་འདོད་སྲེད་འདྲ། །བྱས་ཀྱིན་རང་བྱེད་འདོད་
ལྷག་པར་འཕེལ། །ཕྱག་ལས་དང་ཐུགས་བྲེལ་སྣ་ཚོགས་འདི། །ཅམ་གྱིས་རང་བཞག་
ན་མི་འཐད་དམ། །འགལ་རྐྱེན་འདི་ལམ་ཁའི་རྡོ་བ་འདྲ། །བསལ་གྱིན་རང་བསལ་
དགོས་ཟད་པ་མེད། །རྐྱེན་ངན་ལ་ཐོག་བརྫེས་བྱས་ནས་སུ། །གང་བྱུང་ཀུན་དགེ་སྦྱོར་
གྲོགས་སུ་ཁྱེར། །བདེ་སྐྱིད་འདི་རྨི་ལམ་རོལ་པ་འདྲ། །དྲན་ཡུལ་ཙམ་མ་གཏོགས་རྗེས་
མི་འབྲང་། །ནམ་དུ་ཡང་མི་ཉམས་ཐར་བའི་བདེ། །ད་ལྟ་རང་འབད་པས་སྒྲུབ་པ་
ལེགས། །འདོད་པ་འདི་མདོས་ཀྱི་བསོགས་དང་འདྲ། །ལ་ལུང་གི་རྫས་ལ་མི་མཁོ་
མེད། །དགོས་དགོས་ཀྱི་རྩོལ་སྒྲུབ་མི་མང་བར། །གར་བྱུང་གི་ཆོག་ཤེས་བསྟེན་པར་
འཚལ། །ཆོས་བརྒྱད་འདི་སྲིན་མོའི་འཛུམ་བག་འདྲ། །ཕན་ཟོལ་གྱིས་གནོད་པའི་ཕུལ་
སྟེར་བས། །འདི་སྣང་ལ་ཕྱི་མིག་མི་ལྟ་བར། །གཏན་བདེ་ཡི་བཙན་ས་མྱུར་དུ་སྙོགས། །
འཆི་བདག་འདི་ལུང་སྟོང་སྤྱང་ཀི་འདྲ། །གར་སླེབས་དང་ནམ་སླེབས་ངེས་པ་མེད། །
གློ་བུར་དུ་རང་ཐོག་འབབ་སྲིད་པས། །ད་ལྟ་རང་གདེང་ཚད་ཟིན་ལ་འབད། །བྱ་
གཞག་འདི་ཆུ་ཡི་གཉེར་མ་འདྲ། །གཅིག་རྗེས་སུ་གཅིག་མཐུད་ཚར་དུས་མེད། །སོ་
ཚིས་ཀྱི་བསམ་རྒྱ་མ་བསྐྱེད་པར། །འཁྲི་བ་ཀུན་འཕྲལ་དུ་བཙན་གཅོད་གྱིས། །ཆོས་
ཆུང་འདི་ལྷ་རྗེའི་སྨན་སྣ་འདྲ། །བཙལ་ཞིང་ཡང་འཚོལ་དགོས་ཟད་པ་མེད། །ཅིག་
ཆོག་གི་མདོ་སྔགས་ལམ་རིམ་ལ། །གཅིག་དྲིལ་དུ་འབད་ན་འཚེང་བར་ངེས། །མཐོ་
-85-

བསྙེགས་ཀྱི་ཆོས་འདི་དངུལ་ཆུ་འདྲ། །འགའ་ཞིག་ལ་འཕྲོད་ཀྱང་འགའ་ཞིག་འཆི། །
རང་རྒྱུད་དང་འཚམས་པའི་ཉམས་ལེན་ལ།
།བྲེ་བསོགས་དང་ཕུལ་བསོགས་བགྱིས་
ན་འཐད། །སྒྲོ་འདོགས་འདི་ཕ་རྒན་ཁ་སྤུ་འདྲ། །བཅད་ཅིང་ཡང་གཅོད་དགོས་ཇེ་
མང་འགྲོ །བཤེས་གཉེན་གྱི་མན་ངག་གཙོར་བཟུང་ནས། །སྒྲོ་འདོགས་ཀྱི་གཞི་རྩ་
ནང་ནས་ཆོད། །ཁ་བཤད་འདི་ཆུ་ཡི་ལྦུ་བ་འདྲ། །མཛེས་མཛེས་ལྟར་སྣང་ཡང་དོན་
གྱིས་སྟོང་། །གསུང་ཆོས་དང་ཕྱག་ལེན་མ་འགལ་དགོས། །རྒྱུད་ངན་འདི་འདུལ་
བའི་ཐབས་ལ་འབད། །དེང་སང་གི་མི་རྣམས་བྱིས་པ་འདྲ། །མནོག་ཆུང་དང་དོན་
ཆེན་བརྗེ་ཚོང་བྱེད། །ཁེ་ཉེན་ལ་རྟོགས་ཞིབ་ཆུག་བྱས་ཏེ། །རང་ཉིད་ཀྱིས་རང་མགོ་
འདོན་པ་གཅེས། །སངས་རྒྱས་དང་འདྲ་བའི་མགོན་རྣམས་ལས། །ཟབ་རྒྱས་ཀྱི་
གདམས་པ་མང་ཐོས་ཀྱང་། །ཚིག་གཅིག་ཙམ་ཉམས་སུ་བླངས་པ་མེད། །ཀྱེ་མ་ཧུད་
འདི་འདྲའི་ཕངས་པ་ལ། །ཚེ་ཕྱེད་དེ་ཡེང་མ་ལམ་དུ་ཟད། །ད་ནི་རང་བསམ་བློ་གཏོང་
རེ་རན། །རན་པ་རུ་མ་ཟད་འཕྱིས་འདུག་པས། །ད་ལྟ་རང་བློ་ཐག་རྦད་ཀྱིས་ཆོད། །
ཉམས་རྟོགས་ཀྱི་གདེང་དང་མི་ལྡན་ཞིང་། །གྲེ་འགྱུར་ཀྱང་བདེ་མོ་མ་མཆིས་ལ། །སྡེབ་
སྦྱོར་ཡང་འགྲིགས་པོ་མི་ཐོན་པས། །གཞན་སྣང་རང་བསྒྱུར་རེ་མ་མཆིས་ཀྱང་། །
རང་ཉིད་ལ་ཕན་རེས་གླུ་འདི་བླངས། །འདི་དོན་བཞིན་ལག་ཏུ་བླངས་བྱས་ཏེ། །ཚེ་
ལྷག་འདི་དོན་ལྡན་འགྱུར་བ་ཞིག །དྲིན་ཅན་གྱི་རོལ་པའི་རྡོ་རྗེ་མཁྱེན། །ཞེས་པ་འདི་
ཡང་དྷརྨ་བཛྲ་ཡིས་སྐྱེད་ཚལ་ཡིད་དགའ་ཆོས་འཕེལ་དུ་བཅད་རྒྱ་ཞིག་བགྱིས་ཁུལ་སྐབས་སྐྱོ་བའི་
རྣམ་པ་ཡང་ཡང་ཤར་བ་ན། རང་ཉིད་ལ་གྲོས་འདེབས་སུ་གང་དྲན་ཐོལ་བྱུང་དུ་སྨྲས་པའོ། །
- 86-